મેં કરેલ નાટકોમાં દિલીપભાઈ જોશી સાથે જે નાટક કર્યું હતું, ‘ડાહ્યાભાઈ દોઢડાહ્યા’, જેમાં મારી એન્ટ્રી સેકન્ડ એક્ટમાં આવતી હતી, તેમાં મેં દિલીપભાઈના કાકાનો રોલ કયો હતો એ, ત્યારબાદ સિદ્ધાર્થભાઈ સાથે ‘પ્રેમનો પબ્લિક ઈસ્યુ’ કરેલ જેમાં તેમના દીકરાનો રોલ કરેલ એ, મારા પિતા સાથે મેં એક નાટક કરેલું ‘સંબંધોને પેલે પાર’ જેમાં મેહુલભાઈના પત્ની પણ હતાં જેમના ભાઈનો રોલ મેં કરેલો એ, ત્યારબાદ હમણાં જ ૨૦૦૯માં એક નાટક કરેલું ‘જય હો જમનાદાસ’ જેના ડિરેક્ટર ઉમેશ શુક્લા હતા તેમની ‘ઓહ માય ગોડ’ નામની મોટી ફિલ્મ ગયા વર્ષે આવી, એ પહેલા મેં કરેલું ‘કમાલ પટેલ વર્સિસ ધમાલ પટેલ’ જેમાં હું અને દયા એટલે કે દિશાબેન – અમે લોકો પતિપત્નીના રોલમાં હતા, આટલા નાટકો એવા છે કે આજની તારીખે અડધી રાત્રે મને ઉઠાડીને પૂછો કે આ નાટકમાં ત્રીજા સીનમાં એન્ટ્રી વખતે કયો ડાયલોગ હતો તો આજે પણ હું સડસડાટ એ ડાયલોગ બોલી શકું.